32011R0669
L 183/4
SLUŽBENI LIST EUROPSKE UNIJE
PROVEDBENA UREDBA KOMISIJE (EU) br. 669/2011
od 12. srpnja 2011.
o izmjeni Uredbe (EZ) br. 376/2008 o utvrđivanju zajedničkih detaljnih pravila za primjenu sustava uvoznih i izvoznih dozvola i potvrda o utvrđivanju unaprijed za poljoprivredne proizvode
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu Vijeća (EZ) br. 1234/2007 od 22. listopada 2007. o uspostavi zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1), a posebno njezin članak 134. u vezi s njezinim člankom 4.,
budući da:
(1)
Za potrebe upravljanja uvozom i izvozom, Komisija je ovlaštena odrediti proizvode čiji je uvoz i/ili izvoz uvjetovan predočenjem dozvole. Pri ocjenjivanju potrebe za primjenom sustava dozvola, Komisija treba uzeti u obzir odgovarajuće instrumente za upravljanje tržištima, a posebno instrumente za praćenje uvoza.
(2)
Uredbom Komisije (EZ) br. 376/2008 (2) uvedena je obveza predočenja uvozne dozvole pri uvozu svježih jabuka obuhvaćenih oznakom KN 0808 10 80 nakon što su se proizvođači jabuka u Europskoj uniji našli u teškoj situaciji zbog, između ostalog, značajnog porasta uvoza jabuka iz određenih trećih zemalja južne hemisfere.
(3)
Danas se uvoz može učinkovito nadzirati drugim sredstvima. Radi pojednostavljenja i u svrhu smanjenja administrativnog opterećenja za države članice i subjekte, trebalo bi ukinuti zahtjev za uvozne dozvole za jabuke po isteku razdoblja primjene iz Priloga XVIII. Provedbenoj uredbi Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (3).
(4)
Uredbu (EZ) br. 376/2008 treba stoga na odgovarajući način izmijeniti.
(5)
Radi jasnoće primjereno je utvrditi pravila u pogledu uvoznih dozvola koje su izdane za svježe jabuke obuhvaćene oznakom KN 0808 10 80 i koje još uvijek vrijede na datum početka primjene ove Uredbe.
(6)
Upravljački odbor za zajedničku organizaciju poljoprivrednih tržišta nije donio mišljenje u roku koji je odredio njegov predsjednik,
DONIJELA JE OVU UREDBU:
Članak 1.
Točka G u dijelu 1. Priloga II. Uredbi (EZ) br. 376/2008 zamjenjuje se sljedećim:
„G.
Voće i povrće (Dio IX. Priloga I. Uredbi (EZ) br. 1234/2007)
Oznaka KN
Opis
Iznos sredstva osiguranja
Razdoblje valjanosti
Neto količine (4)
0703 20 00
Češnjak, svjež ili rashlađen, uključujući proizvode koji se uvoze u okviru carinskih kvota iz članka 1. stavka 2. točke (a) podtočke iii.
50 EUR/t
3 mjeseca od datuma izdavanja u skladu s člankom 22. stavkom 1.
(-)
ex 0703 90 00
Ostale vrste luka, svježe ili rashlađene, uključujući proizvode koji se uvoze u okviru carinskih kvota iz članka 1. stavka 2. točke (a) podtočke iii.
50 EUR/t
3 mjeseca od datuma izdavanja u skladu s člankom 22. stavkom 1.
(-)
(-)
Dozvola ili potvrda se zahtijeva za sve količine.”
Članak 2.
Na zahtjev zainteresiranih strana sredstva osiguranja položena za izdavanje uvoznih dozvola za svježe jabuke obuhvaćene oznakom KN 0808 10 80 oslobađaju se ako su ispunjeni sljedeći uvjeti:
(a)
na datum početka primjene ove Uredbe valjanost dozvola još nije istekla;
(b)
na datum početka primjene ove Uredbe dozvole su iskorištene samo djelomično ili nisu uopće iskorištene.
Članak 3.
Ova Uredba stupa na snagu sedmog dana od dana objave u Službenom listu Europske unije.
Primjenjuje se od 1. rujna 2011.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 12. srpnja 2011.